钦定古今图书集成/理学汇编/学行典/第183卷 > 陶季直
## 钦定古今图书集成/理学汇编/学行典/第183卷 > 陶季直

按《江宁县志》：陶季直，丹阳秣陵人也。祖愍祖，宋广州
刺史。父景仁，中散大夫。季直早慧，愍祖甚爱异之。愍
祖尝以四函银列置于前，令诸孙各取，季直时甫四
岁，独不取，人问其故，季直曰：“若有赐，当先父伯，不应
度及诸孙。”是故不取。愍祖益奇之。五岁丧母，哀若成
人。初，母未病，于外染衣，卒后，家人始赎。季直抱之号
恸，闻者莫不酸感。及长好学，淡于荣利。起家桂阳王
国侍郎，北中郎镇西行参军，并不起，时人号曰“聘君。”